.

Laser News er Laserdiskens nyhedsbrev. Besøg os på www.laserdisken.dk. Kontakt os på mail@laserdisken.dk.
# Så er det julekalendertid igen! Før vi får set os om, er det igen blevet 1. december. Med det følger en række nye julekalendere i tv, men måske vil du hellere gense nogle af de go'e gamle, der måske ikke kan findes hos streamingtjenesterne? Der er kun en enkelt nyhed på DVD i år, nemlig TV2's julekalender sidste år, Valdes Jul - Skovens Vogter, og så er der er prisnedsættelser på den tredje Tinka-kalender, Tinka og Sjælens Spejl, samt DR's glimrende Julehjertets Hemmelighed plus fortsættelsen Troldehjertets Hemmelighed, som dog ikke rigtigt har noget med jul at gøre.
# Alle disse go'e gamle julekalendere fås endnu
Absalons Hemmelighed (4-disc) |  |  | 99.00
Region 2 - udkom 12/11-2015
12-årige Cecilie er en klog og meget speciel pige, som er vild med arkæologi. Hun bor på toppen af Stormagasinet med sin familie, men hendes lillesøster har dårligt hjerte, og kun et mirakel kan gøre hende rask. Så da Cecilie hører om Absalons Hemmelighed og den helbredende engel, begiver hun sig ud på et eventyr for at redde sin søster. Cecilie møder den forunderlige dreng Hubert, og sammen finder de et oldgammelt brev fra Valdemar den Stores datter, Margrethe. Læs mere her.
Andersens Julehemmelighed (2-disc) |  |  | 99.00
Region 2 - udkom 8/11-2021 |
Da Julemand 39 ikke har passet sit job tilfredsstilllende, bliver han og assistent Frits sat på en svær opgave: De skal inden d. 24/12 finde ud af, hvorfor den lille familie Andersen ikke længere holder jul. Selvom Julemand 39 har løst mange indviklede opgaver gennem mange år, forekommer opgaven næsten umulig. Julen er nemlig tabu hos familien Andersen. Hverken moderen Åse, faderen Tage eller datteren Putte vil have noget som helst med julen at gøre! Læs mere her. |  |
Bamses Julerejse (2-disc) |  |  | 99.00
Region 2 - udkom 19/10-2017
Bamse tror, det er juleaften 1. december, HURRA! Men nej. Julemanden kommer ikke med gaver, han kører forbi - og han taber tre vigtige ting lige ned i knolden på Bamse, Kylling og Ælling: en sæk med til-og-fra kort, gavepapir og en rulle gran. Hvad skal de gøre? Det bliver aldrig jul, hvis ikke Julemanden får sine ting igen. Uden at fortælle det til Aske og Luna rejser Bamse og vennerne af sted med tingene for at finde Julemanden og redde julen - Tivertifald! Læs mere her.
Brødrene Mortensens Jul: Komplet version (3-disc) |  |  | 99.00
Region 2 - udkom 25/10-2021 |
Som TV-julekalender var Brødrene Mortensens Jul en bragende succes tilbage i 1998. En af de største nogensinde. Med god grund! Spækket med iørefaldende sange er det den sprudlende historie om unge Wilhelm Mortensen (Lasse Baun-kilde), der absolut ikke er i julestemning. Han vil meget hellere være voksen, så søde, dejlige fortryllende Kaffe Hanne (Sofie Lassen-Kahlke) måske kigger i hans retning. Den komplette version er spredt på 3 skiver. Læs mere her. |  |
De Nattergale: The Jule Boks (9-disc) |  |  | 199.00
Region 2 - udkom 21/11-2013
Denne juleboks samler tre julede juleting fra De Nattergale alias Viggo Sommer, Carsten Knudsen og Uffe Rørbæk Madsen. The Julekalender - en af de mest popu-lære julekalendere i nyere tid. CWC - Canal Wild Card - knaldhamrende direkte julekalender og CWC World, hvor CWC selv har opsendt deres egen satellit, hvor-igennem de hver aften i december sender direkte fjernsyn ud til hele verden. Boksen indeholder hele 9 plader med juleguf. Læs mere her.
De Nattergale: The Julekalender (2DVD+CD) |  |  | 99.00
Region 2 - udkom 22/11-2011 |
Samtlige 24 afsnit fra mange års største TV-succes The Julekalender af og med Viggo Sommer, Carsten Knudsen og Uffe Rørbæk Madsen, alias De Nattergale. Se - eller gense - Danmarks mest kendte kartoffelavlerpar, Gertrud og Oluf Sand, samt den mystiske københavner, Benny, og de tre nisser, Fritz, Günther og Hansi with the biggest tænder and the grimmest tøj. Indeholder forrygende "From Klips", bonusfilmen På Herrens Mark samt CD-soundtrack. Læs mere her. |  |
De Nattergale: CWC - Canal Wild Card (2001) (3-disc) |  |  | 79.00
Region 2 - udkom 22/11-2011
De Nattergale fulgte i 2001 succes'en op med endnu en rablende julekalender. Denne gang foregår det på en tv-kanal, hvor den nervøse studievært Finn Nissen bruger mange skråstreger og udtryk som "knaldhamrende" for at fortælle, DET ER jul. Desuden optræder juleredaktør Regnar Worm med en masse fantas-tisk flot hjemmelavet julepynt, for ikke at glemme hans krybbespil - hvor figurer-ne dog har det med at forsvinde, men så har man da en saks! Læs mere her.
De Nattergale: CWC World (2003) (3-disc) |  |  | 79.00
Region 2 - udkom 22/11-2011 |
Alle 24 afsnit af TV2's voksenjulekalender 2003 optaget knaldhamrende direkte ned på netop denne DVD - worldwide! Finn Nissen, Regner Worm, Børge Karpelund, Emil Peisler og alle de andre fra CWC er tilbage på skærmen. Igen. Denne gang har de ikke vundet en konkurrence udskrevet af kulturministeriet, men selv opsendt deres egen sattelit, hvorigennem de hver aften i december sender direkte fjernsyn ud til hele verden. Læs mere her. |  |
Den Anden Verden (4-disc) |  |  | 99.00
Region 2 - udkom 19/10-2017
DR's julekalender fra 2016 er eventyret om to teenagesøstre, Sara og Anna, og deres første skridt ind i voksenverdenen. De to søstre bliver på dramatisk vis skilt fra hinanden og må kæmpe for at finde sammen igen. Sara får ved en ulykke på magisk vis adgang til en hemmelig verden, befolket med skikkelser fra Brødrene Grimms eventyr. Samtidig, i den virkelige verden, må Anna overtage Saras hovedrolle i et Brødrene Grimm-inspireret teaterstykke. Læs mere her.
Den Hemmelige Tunnel (2DVD+CD) |  |  | 79.00
Region 2 - udkom 13/11-2012 |
Dette er DR's julekalender fra 1997 med bl.a. Morten Suurballe, Iben Hjejle og Nicolaj Kopernikus. På Sprogøe bor Tunnelchef Mortensen og hans søde børn Katrine og Mikkel. Mortensen skal sørge for at juletrafikken kører problemfrit under Storebælt og arbejder samtidig på en top-hemmelig opgave, som kun Statsministeren kender til: Dette meget hemmelige projekt forstyrres dog af både mennesker og nisser. Indeholder 2 stk DVD plus CD. Læs mere her. |  |
Jesus & Josefine (3-disc) |  |  | 99.00
Region 2 - udkom 10/9-2014
Josefine har fødselsdag juleaften, og det er hun efterhånden godt træt af. Hun beslutter sig for at flytte julen og får hjælp fra et magisk krybbespil, der sender hende tilbage til den tid, da Jesus var på hendes egen alder. Hun bliver venner med Jesus, men en hel række spørgsmål rejser sig nu: Hvad med hendes klasse-kammerat Oskar, som vil være mere end venner? Og hvem er den mystiske Thorsen, som ejer tidsmaskinen? Husk også spillefilmen Oskar & Josefine.
Jul i Valhal (3-disc) |  |  | 99.00
Region 2 - udkom 25/10-2021 |
Sofie og Jonas skal fange guden Loke, som er sluppet fri af sine tusindårige lænker. Hvis de ikke fanger ham, starter Ragnarok og dermed det endelige slag mellem guder og jætter, der for altid vil lægge Midgård og Asgård øde. Mens det trækker op til krig i Valhal, er der måske antydning af kærlighed i skovløberhuset i Midgård, hvor Sofies mor og Jonas' far, som bor til leje på førstesalen, forsøger at blive gode venner over julepynten. Læs mere her. |  |
Jul på Kronborg (Sammenklippet udgave) |  |  | 59.00
Region 2 - udkom 13/11-2007
Julegys og romantik plus en skurkeagtig elverkonge i DR's julekalender fra 2000. Familien Juhl bliver tilkaldt, da finansministeren vil sælge Kronborg til svenskerne. De vil lave julemarked, så de kan samle penge nok ind til, at Kronborg kan forblive dansk. Undervejs får de hjælp af slotsnissen Sixten, Holger Danske & Hamlet. Elverkongen vil ha' det hele for sig selv og sørger for, at tingene forsvinder. Bemærk: Serien er forkortet en smule - spilletid ialt: 200 minutter. Læs mere her.
Jul på Slottet (3-disc) |  |  | 99.00
Region 2 - udkom 4/11-2008 |
DR's julekalender fra 1986. Der var engang en konge (Morten Grunwald), der boede på et lille slot sammen med sin datter, Miamaja. Hans land var i krig med nabolandet, Montania, og krigen kostede mange, mange penge. Kongen kunne se, at der ikke blev råd til julegaver, så han blev nødt til at slutte fred, men Montania krævede den tykke konges vægt i guld! En klassiker inden for danske julekalendere og en dejlig og morsom historie for børn i alle aldre. Læs mere her. |  |
Jule testamentet (2-disc) |  |  | 99.00
Region 2 - udkom 1/11-2018
Tre brødre og deres koner mødes den 1. dec. i en øde beliggende hytte for at høre testamentet efter brødrenes nyligt afdøde far. Testamentet kundgør, at ar-ven vil blive udbetalt, men kun hvis de seks tilbringer julemånedens 24 dage sammen i hytten. Dette bizarre ønske skal ses i lyset af, at brødrene ikke kan tåle synet af hinanden. Men ved udsigten til penge indvilliger alle i at gøre for-søget. Nu begynder et drama på liv og død om julefred og penge. Læs mere her.
Jule*stjerner: Alle 25 afsnit (4-disc) |  |  | 99.00
Region 2 - udkom 19/10-2017 |
Wikke & Rasmussen byder velkommen til deres julekalender Jule*stjerner fyldt med sang og musik for både små, store og dem midtimellem. Cykelpigen Sus er lige flyttet fra byen til Brorfelde, hvor der er langt til alting. Heldigvis møder hun nye venner og sammen med Bob og Nisse-Tom får hun nok at se til, da der pludselig begynder at ske mystiske ting rundt om i det ellers fredelige Brorfelde. Se eller gense alle 25 afsnit, og lad det blive jul hele året! Læs mere her. |  |
Julefeber (4-disc) |  |  | 99.00
Region 2 - udkom 25/10-2021
DR's julekalender fra 2020. Julefeber er en fortælling om en familie, der i skjul må flytte ind på faderens arbejde på Det Kgl. Teater. Her går børnene Bjørn og Gro på eventyr og møder balletpigen Frede. Som december skrider frem, spirer venskab og kærlighed på Det Kgl. Teater. Og i takt med, at magien tager over, må både Bjørn, Gro og Frede sande, at hvis man vil acceptere sig selv, handler det ikke om at være den rigtige, men om at være sin egen. Læs mere her.
Julehjertets Hemmelighed (4-disc) |  |  | 99.00
Region 2 - udkom 30/10-2023 |
Den snart 13-årige Karen skal starte som stuepige på den nærliggende herregård. Men at blive 13 betyder også, at hun ikke længere kan se sin bedste ven og herregårdens beskytter, nissen Rumle. Derfor bliver Rumle og Karen fristet til sammen at skabe et magisk julehjerte, så de for altid vil være venner alligevel. Men pludselig begynder alverdens mystiske ting og ulykker at ske på herregården. December bliver et magisk eventyr og en stor prøvelse for Karen! Læs mere her. |  |
Juleønsket (4-disc) |  |  | 99.00
Region 2 - udkom 19/10-2016
TV2's familie-julekalender 2015. 12-årige Julie har bare ét brændende ønske til jul: at være sammen med hele sin familie juleaften. Julies ønske bliver hørt et helt andet sted, højt oppe i skyerne i engleverdenen. Englen Rafi sendes ned for at opfylde ønsket. I løbet af december hvirvles Julie og Rafi ind i et fantastisk eventyr om mennesker og engle, kampen mellem det gode og det onde, familie, venskab, hemmeligheder og ikke mindst om jul. Læs mere her.
Jullerup Færgeby (2-disc) |  |  | 49.00
Region 2 - udkom 4/11-2008 |
Gense alle 24 afsnit med de rare venner fra Jullerup Færgeby, hvor kranen hele tiden sitter fast, Jens Petter Bus forstyrrer freden og hønen Magda lægger æg alle vegne. Anton revner ustandselig sine bukser, men det glemmer han, da han sammen med Knud, "44" og de andre børn finder et skattekort, og de forsøger at finde skatten. Samtidig sker der mystiske ting i Jullerup - Fru Holms vasketøj hænger pludselig i byen, og på snoren hænger byens julepynt. Læs mere her. |  |
Kalenderlyset: 24 lyslevende afsnit |  |  | 59.00
Region 2 - udkom 11/11-2002
Med intelligent udnyttelse af den moderne teknologis mirakuløse muligheder præsenterer vi med slet skjult stolthed verdens smarteste, sikreste og mest sofistikerede kalenderlys! Du får 24 spændende afsnit hvor kalenderlyset er den ultimative nedtælling til juleaften. Vælg selv om du ønsker traditionel tænding med tændstik, semimoderne med en lighter eller fuld action-tænding med flammekaster. Alt sammen understøttet af dejlig julemusik. Læs mere her.
Kikkebakke Boligby (2-disc) |  |  | 49.00
Region 2 - udkom 13/11-2007 |
I Boligby ligger etagehuset Kikkebakke med en broget skare af beboere. Her bor blandt andre den gnavne Gniske og fru Vivaldi med sin spaghettimaskine. I byen bor også Freddy, Carla, Skorstens-Per, fru Brand, Hr. Matrikelhys - og forret-ningsmanden Sommer, som bag lukkede persienner bliver til muskelmanden Hr. Pølzenmuskel! Mød alle Kikkebakkes beboere i DR's klassiske dukkejulekalender fra 1977, skrevet af Ole Lund Kirkegaard. Læs mere her. |  |
Kometernes Jul (4-disc) |  |  | 99.00
Region 2 - udkom 31/10-2022
1. december møder de fire børn, Mie, Johannes, Elias og Noor, ind på en AstroCamp for at deltage i et to-ugers kursusforløb for børn om rummet. De fire børn sættes på førstedagen i gruppe sammen, og under introløbet får de forvildet sig ned i forskningsafdelingen, hvor der ellers er totalt forbudt for eleverne. Her finder de en maskine, og så sker uheldet: Mie og Johannes forsvinder. Noor og Elias kommer nu på en gigantisk udfordring for at få de to hjem igen inden jul! Læs mere her.
Krummerne: Så er det jul igen |  |  | 59.00
Region 2 - udkom 1/10-2015 |
Egentlig "kun" en spillefilm på 82 minutter, men den sneg sig med i denne mail alligevel. Drengen Krumme tror på julemanden også selvom ingen andre gør det. Så han vædder med hele klassen om, at julemanden findes. Oppe nordpå hos julemanden er den magiske julebog væk, så det står helt galt til. Skurkene Ivan og Boris har nemlig fået fat i julebogen, og så kan julemor ikke lave den magiske grød og julemanden kan ikke komme ud med gaver. Læs mere her. |  |
Krummernes Jul: Komplet version (3-disc) |  |  | 99.00
Region 2 - udkom 14/11-2019
Det er december, og hele Danmark er klar til at fejre julemåneden, dvs. for én (næsten) helt almindelig familie er julen kommet som en stor overraskelse. Vi snakker selvfølgelig om Familien Krumborg! Krummernes Jul har tidligere været tilgængelig på DVD som 2-disc udgave med en samlet spilletid på ca. 6 timer (24 afsnit á ca. 15 minutter), men tilsyneladende er det først nu, denne julekalender kan nydes i en 10 timer lang "oprindelig og uforkortet version". Læs mere her.
Mikkel og Guldkortet (3-disc) |  |  | 99.00
Region 2 - udkom 10/9-2014 |
TV2's populære julekalender fra 2008 handler om drengen Mikkel, der bliver den lykkelige ejer af et magisk guldkort. Et guldkort, som kan købe ALT i hele verden! Men Mikkel og hans familie opdager hurtigt, at det ikke er uden problemer at eje et guldkort. Der er nemlig to forbrydere, som også er interesseret i kortet, og det bringer både Mikkel og hele julen i fare. Mikkel får dog god hjælp af de tre skøre nisser Goddreng, Høvlebænk og Gammelbo. Læs mere her. |  |
Nissebanden (3-disc) |  |  | 99.00
Region 2 - udkom 6/9-2013
Julemanden har tabt sit gode humør. Agent A38 sætter Nissebanden (Lunte, Gemyse, Pil, Skipper og Hr. Mortensen) på sagen. Men den hemmelige mission er i overhængende fare, da flaskeposterne forsvinder. Hvem opsnapper flaskeposterne? Hvad har de opdaget? Hvor er Lunte? Julemanden ankommer, men må han tage tilbage med uforrettet sag? Lykkes missionen for vore helte, eller er ansvaret for stort? Og finder Julemanden sit gode humør? Læs mere her.
Pagten - et juleeventyr i 24 afsnit (4-disc) |  |  | 99.00
Region 2 - udkom 19/10-2017 |
DR's anmelderroste julekalender fra 2009 omhandler den folkekære digter N.F.S. Grundtvig, der som ni-årig blev sendt til Thyregod for at blive forberedt til latinskole. Pagten handler om en mystisk pagt, som Grundtvig i sin tid indgik med nissepigen Saia. Nu er pagten forsvundet, og det er op til de to helte - en nissepige og en menneskedreng - at finde den igen. For at gøre dette skal de klare en række magiske prøver og bekæmpe en ond isheks. Læs mere her. |  |
Pyrus i Alletiders Eventyr (3-disc) |  |  | 99.00
Region 2 - udkom 2/11-2010
Da Kandis og Pyrus får Tryllebog for begyndere i sokkegave, vil juleløjerne ingen ende tage. Med bogen kan nisserne trylle sig ind i Rigsarkivets eventyrbøger. Da Pyrus bliver sat til at passe tvillingerne Mille og Molly, bliver de væk i Eventyrland. For at finde dem tryller Pyrus alle eventyrerne om til én stor bog. Men desværre kommer han til at rode alle eventyrerne fuldstændig sammen, så alle vennerne på skift må trylle sig ind i eventyrerne for at få dem på plads. Læs mere her.
Pyrus på Pletten |  |  | 59.00
Region 2 - udkom 1/1-2002 |
Pyrus på Pletten er godt nok ikke en julekalender, men nissen Pyrus vil jo for evigt være forbundet med julemåneden. Ved en tilfældighed har Pyrus fundet frem til Gyldengrøds gamle laboratorium, der har stået aflåst i mange år. Da Rigsarkivarens svigersøn Krusø pådrager sig en voldsom vinterforkølelse, forsøger Pyrus at kurere Krusø ved hjælp af eliksir fra Gyldengrøds laboratorium. Virkningen er katastrofal. Krusø skrumper ind til nissestørrelse! Læs mere her. |  |
Ramajetternes Jul (4-disc) |  |  | 99.00
Region 2 - udkom 18/10-2018
Ramasjangs julekalender for de mindste. Julemandens computer mellemlander den 1. december i Ramasjangs lufthavn. Den indeholder alle børns julegave-ønsker og adresser, og uden den kan julemanden ikke dele gaver ud. Julemandens computer bliver stjålet i lufthavnen, og det er slemt. Den skal findes igen. Jagten på computeren sender vennerne rundt i verden i et forsøg på at redde børnenes jul, mens flere mystiske ting sker i lufthavnen. Læs mere her.
Snefald (4-disc) |  |  | 99.00
Region 2 med dansk tale - udkom 18/10-2018 |
Selma er 9 år og har siden forældrene døde i en ulykke, boet hos den strenge nabo Ruth, som bare midlertidig skulle have haft ansvaret for Selma og hendes hund Casper. Selma drømmer om at have en ægte familie og skriver derfor et brev til julenissen. På magisk vis havner brevet i Snefald, en lille landsby som ligger i en anden dimension. Efter et skænderi med Ruth havner Selma pludselig selv i Snefald, hvor både overraskelser, farer og magi venter. Læs mere her. |  |
Station 7-9-13 - Gufol mysteriet (2-disc) |  |  | 99.00
Region 2 - udkom 22/10-2020
TV2's Julekalender fra 1997. Station 2's eksistens er truet. Hvis ikke betjentene finder og opklarer en stor og betydningsfuld sag inden 24. december, bliver stationen lukket. Den skrappe kommissær er desperat og lægger pres på sine tre medarbejdere: Dydsmønstret René, roden Eddie og den nye aspirant Bente. Stationens stamgæst, vaneanmeldersken fru Andersen, begynder i december at se mærkelige ting som bøller i nissekostumer og flyvende rensdyr! Læs mere her.
Theo & Den Magiske Talisman (4-disc) |  |  | 99.00
Region 2 - udkom 17/10-2019 |
Theodor går i 6. klasse og mobbes af sine klassekammerater. Han tilbringer derfor megen tid med sin morfar, Harald. De laver et maleri over fantasilandet Thannanaya på en væg omkring en kamin i Haralds hus. Harald falder ned af en stige og får på sygehuset konstateret et forstørret hjerte. Derefter ender han i koma. Theo rejser ved hjælp af en magisk talisman til det magiske land Thannanaya for at forsøge at redde sin morfar Harald fra at dø. Læs mere her. |  |
Tidsrejsen (4-disc) |  |  | 99.00
Region 2 - udkom 12/11-2015
DR's julekalender 2014. Sofies største ønske er, at hendes mor og far finder sammen igen, så de kan fejre jul sammen. Men hvordan får man to mennesker, der er vokset fra hinanden til at elske hinanden igen? Sofies farfar giver hende en gyro, der kan bøje tid og sted - som en tidsmaskine! Mens Sofie arbejder på at få gyroen til at virke, bliver hun opsøgt af Dixie, en ny dreng i hendes klasse. Han ved en hel masse om Sofie, som han umuligt kan vide. Læs mere her.
Tinka og Sjælens Spejl (4-disc) |  |  | 99.00
Region 2 - udkom 30/10-2023 |
Sidst vi mødte Tinka, indførte hun Samlingen, hvor repræsentanter for regionerne og et enkelt menneske sammen arbejdede for det fælles bedste. I Tinka og Sjælens Spejl har Tinka endnu ikke fået den nye styreform til at fungere, og hun begynder at tvivle på sine egne evner som nissernes leder. Da hærchefen Ingi sætter hende på sporet af en familiehemmelighed, søger Tinka med hjælp fra sin bedste ven, Lasse, svar i menneskenes verden. Læs mere her. |  |
Tinka og Kongespillet (4-disc) |  |  | 99.00
Region 2 - udkom 15/10-2020
To år efter at Tinka fandt ud af, at hun er halvt nisse og halvt menneske, er hun klar til at forlade sit trygge barndomshjem hos Nille for at flytte op på slottet til sin far. Vi møder hende på den store dag, hvor hun skal udnævnes til kronprin-sesse af Nissernes Rige. Men da hendes far, kong Storm, ikke vender hjem fra sin rejse rundt i Riget, bliver de fredelige nisser i stedet kastet ud i en dramatisk kamp om tronen - en kamp, der bliver kaldt Kongespillet. Læs mere her.
Tinkas Juleeventyr (4-disc) |  |  | 99.00
Region 2 - udkom 18/10-2018 |
Nissepigen Tinka skal sammen med de andre ungnisser den 1. december op til nissekongen og have overrakt nisseamuletten, som markerer, at hun nu er en rigtig nisse. Men noget er helt galt. Tinkas amulet skifter ikke farve. I håbet om at blive som de andre nisser begiver hun sig ud på et sandt juleeventyr. I menneskeverdenen møder hun ballademageren Lasse, og sammen kaster de sig ud i jagten på at løse gåden om nissernes tabte magi. Læs mere her. |  |
Troldehjertets Hemmelighed (2-disc) |  |  | 99.00
Region 2 - udkom 30/10-2023
Så er vi igen tilbage hos Karen på Lindestrupgaard. Den 13-årige Karen bager kager på livet løs i sit lille bageri, mens en forlovelse mellem hendes fattige storebror Rasmus og herregårdsdatteren Marie Louise er det helt store samtaleemne i byen. En dag kommer en fremmed pige, Rebekka, til byen. Hun er både vild og sjov, og hun og Karen bliver hurtigt venner. Kort tid efter dukker en mystisk mand også op. Han leder efter en trold, en trold han vil dræbe. Læs mere her.
Valdes Jul - Skovens Vogter (3-disc) |  |  | 199.00
Region 2 - udkom 21/10-2024 |
Valde glæder sig til endnu en jul på Egebjerggård, hvor han bor med sin familie. Men Valdes glæde smuldrer, da han finder ud af, at hans mor og morfar har valgt at sætte gården til salg. Valde sætter sig for at finde ud af, hvorfor hans mor ikke vil blive boende på gården, og det bringer ham på sporet af en familiehemmelighed, der har forbindelse til et stykke gammel skov, som Valde og hans lillesøster Rita altid har fået at vide, var forbudt at lege i. Læs mere her. |  |
Vinterbyøster (2-disc) |  |  | 49.00
Region 2 - udkom 15/11-2005
En måned hvert år bor familien Caramella fra Cirkus Caramella i deres villa Caramella i Vinterbyøster. Pappa, Mama og deres datter Dorabella har sammen med den øvrige familie travlt med at træne til den næste store premiere, og det gør de, mens bedstemama lapper på det store telt. Vinterbyøster fra 1973 er en af DR's mest elskede julekalendere. Stemmerne leveres af bl.a. Jesper Klein, Vigga Bro, Kirsten Rolffes og Erik Paaske som Morten Post. Læs mere her.
Laserdisken Prinsensgade 38 9000 Aalborg | Tlf. 98132222 mail@laserdisken.dk Laserdisken på Facebook
Klik her for at afbestille abonnement på Laser News